ጽሑፋተይ ስለዝምስክር ንዕኡ ምውካስ ይከኣል እዩ" እትብል ሚርያም፡ ሞያ ጥብቅና ሰብኣዊ መሰላት፡ ናይ ሕልናን ሓላፍነትን ሕቶ ብምኻኑ፡ ሓላፍነት ህዝቦም ዝተሰከሙ ወይ ክስከሙ ዝግበኦም ስርዓታት ጥራሕ ዘይኮነ ዝኾነ ኣካልን ስርርዕን ንዝፍጽሞ ግህሰት እውን ሸለል ኢልካ ከምዘይሕለፍ ተረድእ። ምንጪ ስእሊ, ፕሮፈሶር ቫን-ራይዘን እቶም ብደምን መውስቦን ዝተኣሳሰሩ ኣብ ዶባት ዝነብሩ ሰባት በቲ ጀሚሩ ዘሎ ዕርቀ ሰላም ሕጉሳት ምዃኖምን እቲ ዶብ ንመኪናን ኣጋርን መሊኡ ክኽፈት ልዑል ድልየት ከምዘለዎም ፕሮፌሰር ሚርያም ዘዘራረበቶም ሰባት ከምዝገለጹላ ብምሕባር ኣብ በዓለ ቅዱስ ዮውሃንስ ክልተ መስመራት ምድሪ ብምኽፋቱ ሓጎሶም ወሰን ከምዘይህልዎን ትሕብር። እቲ ኣብ ልዕሊ ሩባ መረብ ተነጺፉ ዘሎ ድልድል ኣብ ብ2001 መንግስቲ ሆላንድ ንኤርትራን ኢትዮጵያን ዘበርከቶ ህያብ ምዃኑ ብምሕባር መንግስታ ብዝገበሮ ንእሽቶ እውን ይኹን ኣበርክቶ ሕጉስቲ ምዃና ገሊጻ። ኩነታት ሰላምን ዋሕዚ ስደት መንእሰያትን ብዋሕዚ ስደት ተማሪሩ ዘሎ ማሕበረ ሰብ ዓለም፡ ዕርቀ ሰላም ኢትዮ ኤርትራ ንዋሕዚ ስደት ኤርትራውያን መንእሰያት ክቕንሶን ቀስ ብቐስ እውን ጨሪሱ ከህድኦን ልዑል ትጽቢት አሕዲሩ ኣሎ። ይኹን እምበር ንፋስ ዕርቀ ሰላም ኣብ ዝወዓወዓሉ ዘሎ ርሱን እዋን እውን ሓያሎ መንእሰያት ዶብ ሰጊሮም ናብ ኢትዮጵያ ይመጽኡ እኳ እንተለው፡ ውዒሉ ሓዲሩ እቲ ዋሕዚ ክቕንስ ተስፋ ከምዘለዋ ትዛረብ። ንነዊሕ ዓመታት ብዛዕባ ኤርትራውያን ስደተኛታትን መከራ ጉዕዞኦምን ዝጸሓፈት ፕሮፌሰር ሚርያም ሓያሎ ትሕተ ዕድመ መንእሰያት ብዘይ መሰነይታ ጎረባብቲ ሃገራት ሰጊሮም ንኤውሮጳ ክሰግሩ ኣብ ዘይተኣደነ ሽግር ክወድቁ ርእያን ሰኒዳን እያ። "ንጉሆ ንጉሆ'የ ዝበኪ" ኣብ መቐለ ዝኸተማ ዩኒቨርስታት ኣፍሪካ "ሃንሱ!
